Diari Oficial de la Generalitat Valenciana


Sumari del DOGV 5236, del 07-04-2006 (2006/3455)

ORDE de 27 de febrer de 2006, de la Conselleria de Cultura, Educació i Esport, per la qual es convoca concurs públic per a la concessió de set beques per a la restauració de béns mobles (sis de pintura de cavallet i una de paper) en l'àmbit competencial de la Direcció General de Patrimoni Cultural Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/3455


Data del document
:   27-02-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * professió artística
    * suport econòmic
    * ajuda pública
    * belles arts
    * protecció del patrimoni
    * assignació per estudis

ORDE de 27 de febrer de 2006, de la Conselleria de Cultura, Educació i Esport, per la qual es convoca concurs públic per a la concessió de set beques per a la restauració de béns mobles (sis de pintura de cavallet i una de paper) en l'àmbit competencial de la Direcció General de Patrimoni Cultural Valencià. [2006/F3455]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, establix en l'article 31.5 la competència exclusiva de la Generalitat Valenciana en matèria de patrimoni històric, artístic, monumental, arquitectònic, arqueològic i científic, sense perjuí del que establix l'article 149.1.28 de la Constitució Espanyola. Estes funcions es van transferir a la Generalitat Valenciana pel Reial Decret 3.066/1983, de 13 d'octubre, i estan atribuïdes a la Conselleria de Cultura, Educació i Esport pel Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència i a les conselleries.  
La Llei de Patrimoni Cultural Valencià 4/1998, d'11 de juny, en l'article 88 establix que la Generalitat Valenciana, en el marc de la política de protecció i foment del patrimoni cultural valencià, promourà campanyes públiques de divulgació i formació.   
En este marc, la Conselleria de Cultura, Educació i Esport ha considerat oportú desenvolupar una línia d'actuació encaminada a la formació i perfeccionament de restauradors de patrimoni artístic orientada a incrementar l'acció protectora dels béns mobles de la Comunitat Valenciana, ja que les labors que comprén la conservació d'estos béns requerixen uns coneixements tècnics especialitzats.   
Per això, de conformitat amb el que disposa la Llei 38/2003, de 17 de novembre, General de Subvencions, el Decret 108/1992, de 6 de juliol, del Govern Valencià, pel qual es regula la concessió de beques, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Es convoca concurs públic per a la concessió de set beques per a la restauració de béns mobles en l'àmbit competencial de la Direcció General de Patrimoni Cultural Valencià de la Comunitat Valenciana i s'aproven les bases per les quals es regix esta convocatòria, així com els models d'instància que s'hi adjunten com a annexos II, III i IV.  
Segon  
L'import total d'estes beques és de 36.060 € (trenta-sis mil seixanta euros), i serà satisfet a càrrec de l'aplicació pressupostària 42.74.06.515.87, línia T4489000, del pressupost de la Generalitat Valenciana per a l'exercici 2006.  
DISPOSICIONS FINALS  
Primera  
Es delega en el director general de Patrimoni Cultural Valencià la facultat de concedir estes beques i se l'autoritza perquè dicte les resolucions oportunes per al desplegament i execució d'esta orde.  
Segona  
Esta orde produïx efectes a partir de la seua publicació en el Diari Oficial de la Generalitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament recurs contenciós administratiu en els terminis i davant dels òrgans que s'indiquen a continuació:  
El recurs de reposició per a aquells interessats diferents de les administracions públiques haurà d'interposar-se davant de l'òrgan que dicta el present acte en el termini d'un mes a comptar de l'endemà de la seua publicació.  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
València, 27 de febrer de 2006  
El conseller de Cultura, Educació i Esport,  
ALEJANDRO FONT DE MORA TURÓN  
Bases per a la concessió de set beques per a la restauració de béns mobles en l'àmbit competencial de la Direcció General de Patrimoni Cultural Valencià  
Primera. Objecte  
La beques s'atorguen a fi de facilitar als professionals de la restauració (sis especialistes de pintura de cavallet i un de paper), l'aprenentatge de noves tècniques i criteris, així com la possibilitat de participar en restauració de fons artístics de la Comunitat Valenciana.  
Segona. Modalitats i dotació econòmica  
1. Set beques de formació i perfeccionament per a restauradors.  
2. La duració de les beques serà de cinc mesos i l'horari serà de 36 hores setmanals a distribuir entre cinc matins i dos vesprades.  
3. La dotació de cada beca serà de 5.151,43 € (cinc mil cent cinquanta-un euros i quaranta-tres cèntims), que s'abonaran en tres terminis, des de la seua concessió i fins al 31 de desembre, amb el lliurament previ del certificat d'aprofitament expedit pel director general de Patrimoni Cultural Valencià.  
Tercera. Requisits dels aspirants  
Les beques objecte d'esta convocatòria s'adjudicaran per mitjà de concurs entre els diversos aspirants que reunisquen els requisits següents i els acrediten documentalment:  
1. Tindre la nacionalitat espanyola o la de qualsevol altre estat de la Unió Europea i tindre la residència a la Comunitat Valenciana.  
2. Ser llicenciats en Belles Arts i haver cursat assignatures de restauració, o tindre el títol de Diplomat en Restauració per algunes de les escoles superiors de Conservació i Restauració de Béns Culturals durant els últims sis anys.  
3. Tindre demostrada experiència en el camp de la restauració de pintura de cavallet.  
Quarta. Sol·licituds, termini de presentació i documentació  
1. Les sol·licituds es formularan segons el model d'imprés normalitzat que s'adjunta a les presents bases com a annex I, i que figura en la adreça d'Internet http://www.cult.gva.es/dgpa/, i es dirigiran a la Conselleria de Cultura, Educació i Esport, Direcció General de Patrimoni Cultural Valencià. Els dits impresos també podran obtindre's a les dependències de la Conselleria de Cultura, Educació i Esport, als servicis centrals de l'avinguda de Campanar, 32, de València.  
2. Les sol·licituds podran presentar-se en el termini de 15 dies hàbils a partir de l'endemà de la publicació d'esta convocatòria en el Diari Oficial de la Generalitat Valenciana.  
3. Les sol·licituds podran presentar-se al Registre General d'esta conselleria o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. Les sol·licituds s'acompanyaran de:  
a) Fotocòpia compulsada de la titulació acadèmica.  
b) Fotocòpia compulsada del certificat de l'expedient acadèmic.   
c) Currículum del sol·licitant. Els treballs adduïts en el currículum es justificaran per mitjà d'informe subscrit per l'empresa, persona o entitat per a la qual s'haja treballat, en el qual s'especifiquen i descriguen al detall les actuacions realitzades, i es transcriguen també literalment els documents acreditatius del pagament ja efectuat pels seus servicis al sol·licitant o s'expressen, si és el cas, sota declaració responsable de la mencionada empresa o persona, amb les advertències legals que siguen aplicables al cas, que no s'han generat honoraris pels servicis prestats. En el supòsit de prestacions realitzades a favor de qualsevol de les administracions públiques, s'acreditarà per mitjà de certificat acreditatiu expedit per estes.  
d) Manteniment a tercers, segons el model de l'annex III.  
e) Document de cessió de drets de propietat intel·lectual, segons model normalitzat que s'hi adjunta com a annex IV.  
e) Certificacions vigents acreditatives d'estar al corrent en el compliment de les obligacions tributàries estatals i/o autonòmiques, i de Seguretat Social, d'acord amb el que disposa l'article 47.7 del Text Refós de la Llei d'Hisenda Pública de la Generalitat Valenciana.   
En el supòsit de no estar ni haver estat obligat l'interessat, en el període anterior de dotze mesos, al compliment de les obligacions tributàries i amb la Seguretat Social, bastarà amb la presentació de declaració responsable, el model de la qual s'establix en l'annex II d'esta orde.   
Si la sol·licitud no reunix totes les dades exigides o falta documentació acreditativa, es requerirà l'interessat perquè, en el termini de 10 dies, esmene la falta o acompanye els documents preceptius, amb la indicació que, si així no ho fa, es considerarà que desistix de la seua petició, amb la resolució prèvia de conformitat amb el que disposa l'article 42 i 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999.  
Quinta. Mèrits avaluables en el concurs  
Els mèrits, que hauran de ser acreditats documentalment, seran avaluats d'acord amb el barem següent:  
. Expedient acadèmic: fins a 5 punts.  
. Altres títols: (grau de doctor en Belles Arts, altres titulacions relacionades amb l'objectiu de la convocatòria): fins a 1 punt.  
. Cursos específics de restauració (40 hores o més): fins a 0,50 punts.  
. Experiència en restauració artística, que s'acreditarà en la forma que establix la base quarta, apartat e): fins a 3 punts.  
. Publicacions relacionades amb la restauració, aportació de treballs o ponències a congressos o simposis, jornades o seminaris en l'àmbit de la restauració: fins a 1 punt.  
Sexta. Tramitació i instrucció del procediment. Comissió avaluadora  
Per a la valoració dels mèrits dels sol·licitants es constituirà una comissió qualificadora integrada per:  
President: el director general de Patrimoni Cultural Valencià.  
La directora de l'Institut Valencià de Conservació i restauració de Béns Culturals.  
El cap del Servici de Patrimoni Arquitectònic i Mediambiental.  
Dos tècnics de la Direcció General de Patrimoni Cultural Valencià, designats pel director general de Patrimoni Cultural Valencià, un dels quals actuarà, a més, com a secretari amb veu i vot.  
Es faculta la comissió avaluadora per a realitzar, per mitjà dels seus membres o a través de l'assessorament d'altres tècnics, totes les comprovacions necessàries per a qualificar millor els mèrits adduïts, i fer un seguiment periòdic del treball realitzat durant la beca. La comissió podrà tindre tants assessors com considere convenient.  
Sèptima. Resolució del procediment i publicitat   
Finalitzada la valoració dels mèrits corresponents a cada expedient, la comissió qualificadora elevarà l'acta del concurs, amb la proposta d'adjudicació, al director general de Patrimoni Cultural Valencià, el qual resoldrà per delegació la convocatòria de les beques. Així mateix, la comissió podrà formular una proposta en el sentit que siga declarada deserta, si, segons el seu parer, no hi haguera concursants amb mèrits suficients per a meréixer l'adjudicació.  
La resolució que adjudique les beques es publicarà en el Diari Oficial de la Generalitat Valenciana, amb subjecció al que disposa l'article 18.1 de la Llei 38/2003, de 17 de novembre, General de Subvencions.  
Si en el termini de tres mesos, comptats des del dia en què es publique la present orde que convoca les beques, no s'acorda i notifica la resolució corresponent a esta, es considerarà que totes les peticions presentades queden desestimades.  
Octava. Incompatibilitat de la beca  
La beca serà incompatible amb la realització de treballs o estudis que dificulten el compliment de la finalitat proposada i la possessió d'altres beques o ajudes semblants.  
Novena. Obligacions del beneficiari  
Tindrà la consideració de beneficiari de la beca el destinatari dels fons públics que haja de realitzar l'activitat que va fonamentar l'atorgament o que es trobe en la situació que legitima la seua concessió.  
Són obligacions del becari o beneficiari, d'acord amb el que establix l'article 14 de la Llei 38/2003, de 17 de novembre, General de Subvencions:  
a) Els becaris col·laboraran amb el personal tècnic que designe l'Institut Valencià de Restauració de Conservació de Béns Culturals i la Direcció General de Patrimoni Cultural Valencià, en els treballs específics que la direcció d'este els encomane i en l'horari i lloc que establisca l'Institut Valencià de Conservació i Restauració de Béns Culturals.  
b) Sotmetre's a les actuacions de comprovació a efectuar per la Direcció General de Patrimoni Cultural Valencià, així com qualssevol altres de comprovació i control financer que puga realitzar la Intervenció General de la Generalitat Valenciana, i aportar tota la informació que li siga requerida en l'exercici de les actuacions anteriors en relació amb les beques concedides.  
c) Comunicar a la Direcció General de Patrimoni Cultural Valencià l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
d) En finalitzar els treballs de restauració, els becaris hauran d'aportar una memòria en què s'incloga documentació i es descriga el procés de restauració efectuat.   
e) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
Deu. Resultats científics  
Els resultats científics i la memòria derivats dels treballs que el becari realitze quedaran en propietat de la Conselleria de Cultura, Educació i Esport, i no podran ser utilitzats pel becari sense l'autorització corresponent de la Direcció General de Patrimoni Cultural Valencià.  
Els autors de les obres entregades a l'empara d'esta convocatòria es comprometen ja, des del moment mateix de la sol·licitud, a cedir per escrit els drets d'explotació en totes i cada una de les modalitats previstes legalment, en l'àmbit nacional i internacional, indefinidament i en règim d'exclusivitat, si bé la Generalitat Valenciana podrà autoritzar la publicació per compte de l'autor o un tercer de l'obra.  
Onze. Duració de les beques  
Les beques objecte d'esta convocatòria tindran una duració de cinc mesos a fixar des del moment de la seua concessió fins al 31 de desembre de 2006, prorrogables per als mesos que resten, fins a completar l'any màxim de gaudi de conformitat amb l'article 3 del Decret 108/1992, de 6 de juliol, del Govern Valencià; la pròrroga sempre es supeditarà a l'existència de crèdit adequat i suficient en l'exercici de 2007 i al fet que, havent-hi proposta expressa en este sentit de la comissió avaluadora, així siga resolt pel director general del Patrimoni Cultural Valencià.  
Dotze. Naturalesa de les beques  
Estes beques són de formació i perfeccionament de coneixements, i hauran de ser supervisades pels tècnics especialistes que designe la Direcció General de Patrimoni Cultural Valencià o l'Institut Valencià de Conservació i Restauració de Béns Culturals.  
El fet d'haver gaudit de la beca no establix cap tipus de relació laboral amb la Conselleria de Cultura, Educació i Esport, ni suposa cap compromís per a la incorporació posterior del becari a la plantilla de la Direcció General de Patrimoni Cultural Valencià ni a l'Institut Valencià Conservació i Restauració de Béns Culturals.  
Tretze  
Tota alteració de les condicions tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
Catorze  
Serà procedent el reintegrament de les quantitats percebudes i l'exigència de l'interés de demora des del moment del pagament de l'ajuda en els casos següents:  
a) Obtenció de la subvenció falsejant les condicions requerides per a això o ocultant aquelles que ho hagueren impedit.  
b) Incompliment total o parcial de l'objectiu, de l'activitat, del projecte o la no-adopció del comportament que fonamenten la concessió de la subvenció.  
c) Incompliment de l'obligació de justificació o la justificació insuficient.  
d) Incompliment de l'obligació d'adoptar les mesures de difusió contingudes en la Llei General de Subvencions.  
e) Resistència, excusa, obstrucció o negativa a les actuacions de comprovació i control financer, així com l'incompliment de les obligacions comptables, registrals o de conservació de documents quan d'això se'n derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedent de qualssevol administracions o ens públics o privats, nacionals, de la Unió Europea o d'organismes internacionals.  
f) Incompliment de les obligacions imposades per l'administració als beneficiaris, així com dels compromisos adquirits per estos, amb motiu de la concessió de la subvenció, sempre que afecten, o s'hi referisquen, el mode en què s'han d'aconseguir els objectius, realitzar l'activitat, executar el projecte o adoptar el comportament que fonamenta la concessió de la subvenció.  
g) Incompliment de les obligacions imposades per l'administració als beneficiaris, així com dels compromisos per estos adquirits, amb motiu de la concessió de la subvenció, diferents dels anteriors, quan d'això se'n derive la impossibilitat de verificar l'ús donat als fons percebuts, el compliment de l'objectiu, la realitat i regularitat de les activitats subvencionades o la concurrència de subvencions, ajudes, ingressos o recursos per a la mateixa finalitat, procedent de qualssevol administracions o ens públics o privats, nacionals, de la Unió Europea o d'organismes internacionals.  
h) L'adopció, en virtut del que establixen els articles 97 a 89 del Tractat de la Unió Europea, d'una decisió de la qual es derive una necessitat de reintegrament.  
i) La renúncia, sense causa suficient i degudament acreditada, a la realització de l'activitat després del seu atorgament.   
A este efecte, no es considerarà causa suficient l'obtenció concurrent de beques subvencions o ajudes atorgades per altres administracions o ens públics o privats, circumstància esta última que comportarà la perduda total de la subvenció.  
La renúncia, tot i concórrer causa suficient, haurà d'informar formalment l'administració amb una anticipació de quinze dies, i la falta d'este preavís comportarà la pèrdua total de la subvenció, excepte supòsits de força major.  
En cas que el compliment del beneficiari s'aproxime de manera significativa al compliment total i estos acrediten una actuació inequívocament tendent a la satisfacció dels seus compromisos, excepte en casos de renúncia injustificada o no degudament preavisada, la quantitat a reintegrar estarà determinada segons el principi de proporcionalitat per l'aplicació dels criteris enunciats en el paràgraf n) de l'apartat 3 de l'article 17 de Llei 38/2003, de 17 de novembre, General de Subvencions.  
Igualment, en cas de concurrència de subvencions o ingressos, quan l'ajuda principal siga de la Generalitat Valenciana, serà procedent el reintegrament de l'excés obtingut sobre el cost de l'activitat exercida.